การลดอาการเจ็บปวด การรักษาแผล การห้ามเลือด
อาหารบางประเภทอาจจะทำให้แผลในปากระคายเคือง อย่ากินอะไรที่เผ็ดหรือเค็มจัดๆ เพราะอาจจะทำให้แสบและเจ็บได้ คุณควรหลีกเลี่ยงการกินอาหารที่แข็งหรือแห้ง ให้กินอาหารนิ่มๆ ที่จะไม่ทำให้เนื้อเยื่อในปากระคายเคือง  คุณสามารถลองกินผลิตภัณฑ์จากนมอย่างเช่นไอศกรีม เนื้อนุ่ม และผักปรุงสุกได้ หลีกเลี่ยงอาหารที่มีกรด อย่างเช่นมะเขือเทศ และผลไม้ตระกูลส้ม การดื่มของเหลวมากๆ จะทำให้ปากของคุณชุ่มชื้น ปากที่แห้งอาจจะทำให้เกิดอาการเจ็บและระคายเคืองในปาก หลีกเลี่ยงเครื่องดื่มที่อาจจะทำให้เกิดอาการเจ็บ เช่น น้ำผลไม้ตระกูลส้ม หรือเครื่องดื่มที่เป็นกรด คุณควรหลีกเลี่ยงเครื่องดื่มแอลกอฮอล์เพราะว่าอาจทำให้เกิดอาการแสบร้อนได้ อย่าบ้วนปากด้วยน้ำยาบ้วนปากที่มีแอลกอฮอล์เพราะว่าอาจจะทำลายเนื้อเยื่อของแผลในปากและยับยั้งกระบวนการหายของแผลได้ แต่ให้ลองบ้วนปากด้วยไฮโดรเจนเปอร์ออกไซด์แทนถ้าคุณมีแผลที่ปาก ถ้าคุณต้องการกลั้วปากด้วยน้ำยาบ้วนปาก ให้ใช้เฉพาะสูตรที่ไม่มีแอลกอฮอล์ คุณไม่สามารถหยุดพูดและใช้ปากได้ แต่ระวังกับวิธีที่คุณใช้ปากให้มากขึ้นในขณะที่แผลกำลังสมานตัว อย่าอ้าปากกว้างเกินไป เพราะนี่สามารถดึงเนื้อเยื่อภายในปากและทำให้แผลเปิดอีกหรือชะลอกระบวนการหายของแผลได้ ใช้ขี้ผึ้งจัดฟันในบริเวณด้านนอกที่แหลมคมซึ่งมีแนวโน้มว่าจะทำให้ระคายเคืองภายในปาก วิธีนี้จะช่วยลดความเจ็บปวดโดยจำกัดการระคายเคืองบนแผลและยังป้องกันบาดแผลในอนาคตอีกด้วย คุณสามารถซื้อครีมขี้ผึ้งปฏิชีวนะที่ใช้รักษาแผลในช่องปากได้ ครีมขี้ผึ้งเหล่านี้จะไม่เพียงแต่จะช่วยรักษาบาดแผล แต่ในหลายชนิดยังมียาแก้ปวดผสมอยู่ด้วย พวกมันยังสามารถลดอาการบวมบริเวณที่เป็นแผลได้ด้วย เมื่อใช้ครีมขี้ผึ้งในช่องปากก็ให้แน่ใจว่าได้อ่านคำแนะนำอย่างระมัดระวัง การใช้น้ำเกลือเป็นวิธีที่นิยมใช้มากที่สุดในการรักษาแผลในปาก ผสมเกลือหนึ่งช้อนชากับน้ำอุ่นหนึ่งถ้วย คนจนเกลือละลายหมด กลั้วสารละลายในปาก ให้แน่ใจว่าคุณใส่ใจกับบริเวณที่เป็นแผล เกลือมีคุณสมบัติเป็นยาฆ่าเชื้อโรคซึ่งสามารถทำความสะอาดบาดแผลได้ น้ำผึ้งเป็นสารต้านเชื้อแบคทีเรียและฆ่าเชื้อโรคที่สามารถช่วยส่งเสริมระบบภูมิคุ้มกันได้ การทาน้ำผึ้งบนแผลในปากสามารถช่วยฆ่าเชื้อแบคทีเรีย รักษาแผล และลดอาการปวดได้ ทาน้ำผึ้งดิบบนแผลวันละหนึ่งครั้ง น้ำส้มสายชูแอปเปิ้ลไซเดอร์มีคุณสมบัติในการฆ่าเชื้อโรคและต้านเชื้อแบคทีเรียตามธรรมชาติ สิ่งนี้สามารถช่วยฆ่าแบคทีเรียใดก็ตามในบาดแผลและช่วยส่งเสริมการรักษาได้ แตะน้ำส้มสายชูแอปเปิ้ลไซเดอร์เบาๆ บนแผลวันละ 2 ครั้งจนกว่าจะหาย ผงฟูมีคุณสมบัติต้านเชื้อแบคทีเรีย สิ่งนี้สามารถช่วยฆ่าแบคทีเรียในแผลในปากและส่งเสริมการรักษาได้ ทำยาพอกจากผงฟูหนึ่งช้อนชากับน้ำ ทายาพอกบนแผลวันละ 2-3 ครั้ง คุณสามารถลองแปรงฟันด้วยยาพอกผงฟูได้อีกด้วย แต่หลีกเลี่ยงอย่าแปรงบริเวณแผลมิฉะนั้นคุณอาจจะทำให้แผลเจ็บและทำให้เลือดออกอีกครั้ง ถ้าแผลในปากมีเลือดออกให้เริ่มจากการบ้วนด้วยน้ำเย็น กลั้วน้ำไปมาในปากเพื่อให้แน่ใจว่ากลั้วน้ำรอบบริเวณแผล นี่จะช่วยกำจัดเลือดและช่วยห้ามเลือด ถ้าการบ้วนปากห้ามเลือดไม่ได้คุณสามารถใช้ผ้าก๊อซกดแผลได้ กดที่แผลเบาๆ เป็นเวลาสองสามนาทีเพื่อห้ามเลือด การกดประคบเย็นหรือน้ำแข็งบนแผลที่มีเลือดออกสามารถช่วยห้ามเลือดได้เช่นกัน เอาผ้าห่อน้ำแข็งแล้ววางลงบนแผล นี่จะช่วยลดการอักเสบและทำให้หลอดเลือดหดตัวซึ่งจะช่วยห้ามเลือด
หลีกเลี่ยงอาหารเผ็ดหรือแข็ง. ดื่มน้ำเยอะๆ . อย่าใช้น้ำยาบ้วนปากที่มีแอลกอฮอล์. จำกัดการเคลื่อนไหวของปาก. ใช้ขี้ผึ้งเพื่อป้องกันบาดแผลและลดความเจ็บปวดถ้าคุณใส่เหล็กจัดฟัน. ใช้ครีมขี้ผึ้ง. บ้วนปากด้วยน้ำเกลือ. ใช้น้ำผึ้ง. ลองน้ำส้มสายชูแอปเปิ้ลไซเดอร์. ทำยาพอกจากผงฟู. บ้วนปาก. ใช้แรงกด. ใช้ประคบเย็น.
https://www.wikihow.com/Heal-a-Cut-in-Your-Mouth https://www.wikihow.com/Heal-a-Cut-in-Your-Mouth https://www.wikihow.com/Heal-a-Cut-in-Your-Mouth
Reducing Pain Healing the Wound Stopping the Bleeding